《赠刘无虞侍郎》
宋代·李正民

粉户为郎赞冢卿，十年先后典铨衡。要津讵可驰高足，大器于今见晚成。

相对樽前叹华发，宁于纸上校虚名。万钉宝带知非称，欲买良田待退耕。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。